Eiropas Parlamenta 2007. gada 25. aprīļa rezolūcija par priekšlikumu Padomes lēmumam par daudzpusējā nolīguma noslēgšanu starp Albānijas Republiku, Bosniju un Hercegovinu, Bulgārijas Republiku, Horvātijas Republiku, Eiropas Kopienu, Islandes Republiku, Bijušo Dienvidslāvijas Maķedonijas Republiku, Norvēģijas Karalisti, Serbiju un Melnkalni, Rumāniju un Apvienoto Nāciju Organizācijas Pagaidu pārvaldes misiju Kosovā par Eiropas Kopējās gaisa telpas (ECAA) izveidi



Oficiālais Vēstnesis 074 E , 20/03/2008 Lpp. 0658 - 0659



P6_TA(2007)0153 Daudzpusējs nolīgums par Eiropas Kopējās gaisa telpas izveidi Eiropas Parlamenta 2007. gada 25. aprīļa rezolūcija par priekšlikumu Padomes lēmumam par daudzpusējā nolīguma noslēgšanu starp Albānijas Republiku, Bosniju un Hercegovinu, Bulgārijas Republiku, Horvātijas Republiku, Eiropas Kopienu, Islandes Republiku, Bijušo Dienvidslāvijas Maķedonijas Republiku, Norvēģijas Karalisti, Serbiju un Melnkalni, Rumāniju un Apvienoto Nāciju Organizācijas Pagaidu pārvaldes misiju Kosovā par Eiropas Kopējās gaisa telpas (ECAA) izveidi Eiropas Parlaments, - ņemot vērā Komisijas priekšlikumu Padomes lēmumam (COM(2006)0113) [1], - ņemot vērā tā 2006. gada 17. janvāra rezolūciju par Kopienas aviācijas ārējās politikas programmas izstrādāšanu [2], - ņemot vērā Reglamenta 103. panta 2. punktu, A. tā kā saistībā ar Rumānijas pievienošanos ES pret to ir jāattiecas citādi, nekā pret pārējām valstīm, un tā kā uz Bulgāriju, neskatoties uz tās pievienošanos, attiecas drošības klauzula par drošības interesēm, un tāpēc pret to ir jāattiecas kā pret trešu valsti; B. tā kā Padome ir pieņēmusi Komisijas ierosināto pagaidu nolīgumu, un tā kā šis pagaidu nolīgums jāratificē visām tā pusēm; C. tā kā Eiropas Kopējās gaisa telpas (ECAA) nolīgums ir svarīgs pamatnolīgums, kurš nosaka ar aviāciju saistītus jautājumus attiecībās ar Rietumbalkānu valstīm, īpaši Islandi un Norvēģiju, un tā kā tas kalpo kā paraugs turpmākiem šāda veida nolīgumiem ar trešām valstīm, Vide 1. atzīmē, ka ir svarīgi, lai ECAA nolīgums ietvertu līdzšinējos un nākamos ES tiesību aktus par emisijām un citus pasākumus, kuri samazinātu aviācijas ietekmi uz vidi; 2. atzinīgi vērtē to, ka nolīguma parakstītājas puses pieņem, ka nākotnē gaisa satiksme, iespējams, tiks iekļauta emisiju tirdzniecības sistēmās (ETS); 3. uzsver nolīguma nozīmi saistībā ar tādu apstākļu radīšanu, lai vienoto Eiropas gaisa telpu (SES) paplašinātu aiz ES dalībvalstu robežām; Drošums un drošība 4. tādēļ uzsver, ka tehniskā palīdzība un pievienošanās sarunas ka līdzekļi, lai panāktu vajadzīgo vienprātību starp valstīm, kas nav ES valstis un EEZ partnervalstis, un sasniegtu mērķi; 5. uzstāj, ka nolīguma operatīvajā pielikumā jāiekļauj visi ES tiesību akti drošības jomā, kā arī Eiropas Parlamenta un Padomes Regula (EK) Nr. 1107/2006 ( 2006. gada 5. jūlijs) par invalīdu un personu ar ierobežotām pārvietošanās spējām tiesībām, ceļojot ar gaisa transportu [3]; 6. atzīmē, ka nolīgumā ir iekļauta gaisa satiksmes vadība, un tas ir svarīgi, piemērojot (SES) noteikumus par vienoto Eiropas gaisa telpu, piemēram, par pārrobežu gaisa telpas bloku attīstību; 7. atzinīgi vērtē priekšrocības, ko dod saskaņota Eiropas Parlamenta un Padomes 2004. gada 21. aprīļa Direktīvas 2004/36/EK par Kopienas lidostas izmantojošo trešo valstu gaisa kuģu drošību [4] drošības novērtējuma piemērošana visās nolīguma parakstītājvalstīs; 8. atgādina, ka vienotās Eiropas gaisa telpas mērķa sasniegšana ietver arī gaisa telpas elastīgumu, kam ir vajadzīga militāro un civilo iestāžu oficiāla sadarbība gaisa satiksmes kontroles jomā; Sociālie jautājumi 9. atzinīgi vērtē Eiropas Aviācijas drošības aģentūras lomu partnervalstu speciālistu sagatavošanā, norādījumu izstrādē un tehnisko konsultāciju nodrošināšanā, kā arī īstenošanas mehānismu izveidē; 10. uzsver to, ka, īstenojot nolīgumu, ir jāievēro saistītie ES sociālās jomas tiesību akti; 11. atzīmē, ka nolīgums paredz Padomes Regulas (EEK) Nr. 3922/91 ( 1991. gada 16. decembris) par direktīvas par tehnisko prasību un administratīvo procedūru saskaņošanu civilās aviācijas jomā [5] īstenošanu; 12. atzīmē, ka pēc iespējas ātrāk jāsāk pildīt nolīgumā ietvertās saistības un līdz 2008. gada 31. decembrim Eiropas Parlamentam jāiesniedz progresa ziņojums; 13. aicina Komisiju un Padomi nodrošināt, lai šie galvenie apsvērumi būtu iekļauti nolīgumā un lai saistībā ar īstenošanas procesu būtu noteikti uzraudzības pasākumi; * * * 14. uzdod priekšsēdētājam nosūtīt šo rezolūciju Padomei un Komisijai. [1] OV vēl nav publicēts. [2] OV C 287 E, 24.11.2006., 84. lpp. [3] OV L 204, 26.7.2006., 1. lpp. [4] OV L 143, 30.4.2004., 76. lpp. Direktīvā grozījumi izdarīti ar Regulu (EK) Nr. 2111/2005 (OV L 344, 27.12.2005., 15. lpp.). [5] OV L 373, 31.12.1991., 4. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1900/2006 (OV L 377, 27.12.2006., 176. lpp.). --------------------------------------------------